Ég er svona að taka smá forskot á sæluna því nýja heimasíðan er ekki alveg tilbúin . Ég fór með tölvuna á gjörgæsluna til Jóa tengdasonar míns í gærkveldi vegna þess að ég var komin með eitthvað fjárans „ Netlog “ , inná hjá mér , sem ég var dauðhrædd við . Þetta hafði þó ekkert með heimasíðuna mína að gera . Jói fór strax í gang með að fara yfir allar varnir , hreinsa og betrumbæta . Ég kom svo við seinni partinn í dag til að taka tölvuna með mér heim , en þá beið mín „ surprize “ . Hann var búinn að gera nýja heimasíðu sem mun hafa miklu meiri möguleika en gamla síðan . Heimasíðan er ennþá á byrjunarstigi en nú get ég þó flokkað uppskriftirnar mínar , sem ekki var hægt áður og svo eiga ýmsar nýjungar eftir að koma inn . Útlitið á líka eftir að breytast eins og ég vil hafa það . Námsefnið sem ég hafði með mér heim , svona í byrjun , var að geta sett inn í dagbókina mína . Ég lærði líka að færa í flokka uppskriftirnar mínar , en Jói var reyndar byrjaður á því verkefni . Nú þarf ég bara að læra að gera fleiri yfirflokka svo ég geti flokkað í fleiri flokka , eins og Kjötréttir , Heitir réttir , Salöt og Eftirréttir svo eitthvað sé nefnt , en ég er svona búin að gróf-flokka þetta . Ég er alveg í skýjunum og hlakka mikið til að halda áfram að læra á þetta , setja inn myndir og fleira . Kærar þakki elsku Jói minn fyrir að koma mér svona á óvart og fyrir alla vinnuna sem þú ert búinn að leggja í þetta . Nú er bara að vita hvort ég hef gert þetta rétt . Takk Þórunn mín . Já nú þarft þú að breyta hjá þér – og ég þarf að breyta úr Portúgal í Selfoss hjá mér . Ég hlakka til þegar ég get sett einhverja valda mynd frá mér sem opnun á síðunni og þegar ég get farið að setja myndir með textanum . Þetta er heilmikil umfram vinna hjá Jóa svo ég ætla bara að vera þolinmóð þó allt smelli ekki inn núna strax . Þetta kom mér svo algjörlega , en skemmtilega á óvart að vera allt í einu að fá nýja síðu .